LT
2022 10 20
Europos Sąjungos oficialusis leidinys
L 272 I/1
II (Ne teisėkūros procedūra priimami aktai)
REGLAMENTAI TARYBOS ĮGYVENDINIMO REGLAMENTAS (ES) 2022/1985 2022 m. spalio 20 d. kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, atsižvelgdama į 2014 m. kovo 17 d.
Tarybos reglamentą (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač į jo 14 straipsnio 1 dalį, atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą, kadangi: (1)
2014 m. kovo 17 d.
Taryba priėmė Reglamentą (ES) Nr. 269/2014;
(2)
Sąjunga ir toliau tvirtai remia Ukrainos suverenitetą ir teritorinį vientisumą;
(3)
Irano režimas teikia karinę paramą neišprovokuotam ir nepateisinamam Rusijos agresijos karui prieš Ukrainą.
Atsižvelgdama į padėties sunkumą, Taryba mano, kad į Reglamento (ES) Nr. 269/2014 I priede pateiktą fizinių ir juridinių asmenų, subjektų ir įstaigų, kuriems taikomos ribojamosios priemonės, sąrašą turėtų būti įtraukti dar trys asmenys ir vienas subjektas, susiję su bepiločių orlaivių kūrimu ir tiekimu Rusijai;
(4)
todėl Reglamento (ES) Nr. 269/2014 I priedas turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis Reglamento (ES) Nr. 269/2014 I priedas iš dalies keičiamas pagal šio reglamento priedą.
2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną.
(1) OL L 78, 2014 3 17, p. 6.